Πολιτικός διοικητής του Αγίου Όρους θα αναλάβει, σύμφωνα με πληροφορίες, ο εφοπλιστής Αθανάσιος Μαρτίνος.

ADVERTISING

Την απόφαση αυτή έλαβε ο πρωθυπουργός Κυριάκος Μητσοτάκης συνυπολογίζοντας εκτός από τη φιλανθρωπική δράση του εφοπλιστή και το γεγονός ότι αποτελεί ένα πρόσωπο ευρείας αποδοχής στους ορθόδοξους κύκλους, καθώς με το διορισμό του συμφωνούν ο Οικουμενικός Πατριάρχης Βαρθολομαίος, ο Αρχιεπίσκοπος Αθηνών και πάσης Ελλάδος Ιερώνυμος, αλλά και είναι αποδεκτός σε Αλεξάνδρεια και Ιεροσόλυμα.

Ο κ.Μαρτίνος, ιδιοκτήτης της Eastern Mediterranean Maritime Ltd, έχει ενισχύσει με δωρεές όλες τις μονές της Αθωνικής Πολιτείας και έχει γενικότερα φιλανθρωπικό έργο μέσω της Αστικής μη Κερδοσκοπικής Εταιρείας Πολιτιστικού και Κοινωφελούς Έργου «ΑΙΓΕΑΣ».